רפאל עובד אבן צור

הרב רפאל עובד אבן צור (ג' בשבט ה'תס"ו, 7 בינואר 1706 - ז' באייר ה'תקכ"ט, 3 במאי 1769), היה דיין בפאס במאה השמונה עשרה. בסוף ימיו כיהן כאב בית הדין ורבה של העיר. בנו היחיד של היעב"ץ.

קורותיו
נולד בפאס לאביו הדיין רבי יעקב ולאימו קלארה בת רבי יהודה עוזיאל. הוא היה אחד מתוך ששה עשר ילדיו של רבי יעקב, והיחיד שלא שיכל בחייו. בנו היחיד שממנו נמשכה שושלת רבני אבן צור בפאס (שאר צאצאיו הם מבנותיו). התחתן באלול תפ"ט עם סיטי בת רבי שמואל די אבילה. לימים ייבם את אחיו רבי ראובן שנפטר ללא זרע, יבמה זו גידלה את בנו יחידו רבי שלמה שמואל.

 רבנותו 
בשנת תק"י התמנה לדיין בבית דינו של אביו ורבי שאול אבן דנאן. לצידו כיהנו דייני 'בית דין של חמש' שסמך אביו,ראו למשל תקנות חכמי פאס תקנה פז. והם: רבי אליהו הצרפתי, רבי שאול אבן דנאן (הקדמון), רבי אפרים מונסונייגו ורבי מתתיה סירירו. בית הדין התכתב עם דייני מרוקו מערים שונות, כדוגמת דייני מרקש בראשות רבי יעקב פינטו,ראו תשובות חכמי מראכש סימן סח. וכן דייני מקנס בראשות מהרי"ט והמרבי"ץ.דברי מרדכי סימן מט. בית הדין דאג לפטור תלמידי חכמים שתורתם אומנותם ממס.ראו תקנות חכמי פאס מהד' תשע"ג עמ' תנב. מיום פטירת אביו, ניהל את פנקס הכתובות של פאס עד לשנת תקכ"ח.ע"פ פנקס הכתובות של פאס כת"י ספריית חב"ד 770. לרבי רפאל עובד היה בית כנסת שלו.ראו אדרת אליהו עמ' 30. היה בקשרי ידידות עם רבי דוד בן חסין ואף השאיל לו ספר תורה שיוכל לקרוא בה בעיר מקנס.ראו תהלה לדוד חסין מהד' הרב פרופ' משה עמאר, עמ' 10.

ככל הנראה, בכסלו תקכ"ט, לאחר פטירת רבי שאול (בן יעקב) אבן דנאן, התמנה לאב בית הדין ורבה של פאס במשך חודשים אחדים עד לפטירתו.

נפטר בז' אייר ה'תקכ"ט בפאס. בלוויה הספידו רבי אליהו הצרפתי.ראו אדרת אליהו עמ' 22. לאחר פטירתו, שלחו חכמי תטואן אגרת נחומים לבנו יחידו רבי שלמה שמואל מדייני העיר פאס.ראו מלכי רבנן בערכו של רבי רפאל עובד אבן צור. לרבי רפאל עובד היו בנות, מהם: סיטי נישאה לרבי יצחק אצאייג, בת נוספת נישאה לרבי עיוש עטייא.

 חיבורו 

 פסקי דין - מפוזרים בספרי חכמי מרוקו, מהם נדפסו ורובם בכתבי יד.

 הערות שוליים 

קטגוריה:פאס: רבנים
קטגוריה:דיינים